Kopā ar Rīgas Angļu ģimnāziju esmu ilgāk par 11 gadiem, kurus mans bērns mācās šajā skolā, šo skolu ir pabeidzis arī mans tēvs. Rīgas Angļu ģimnāzijā es vienmēr esmu saskatījusi lielu potenciālu. Strādājot tehnoloģiju nozarē un vadot vienu no lielākajām inovatīvo skolotāju kopienām Latvijā, realizējot dažādas iniciatīvas saistībā ar tehnoloģijām izglītības nozarē, es vienmēr piedomāju par to, lai skolotāji no šīs skolas aktīvi ņemtu dalību šajos projektos, kuros bija un ir iespēja gūt jaunu pieredzi un zināšanas, lai tās nodotu tālāk jau saviem kolēģiem un bērniem.

Apņemos ar savu darbu:

1. Sekmēt pedagogu, skolēnu vecāku un skolēnu sadarbību, lai mēs viens otru sadzirdētu un atbalstītu, cerot panākt lielāku iesaisti un atsaucību no visām iesaistītajām pusēm jaunu iniciatīvu īstenošanā.
2. Sekmēt Ģimnāzijas attīstības plāna īstenošanu, lai tie attīstības virzieni, pie kuriem strādāts gadiem, tiktu veiksmīgi realizēti un izvirzītie mērķi sasniegti.

Priecājos, ka ar mani kopā darbosies Līva Cielava-Pence, kurai ir liela pieredze dažādu mārketinga un komunikāciju projektu īstenošanā, daudz radošu ideju, enerģija un vēlme, lai skolā bērni saņemtu ne tikai kvalitatīvu izglītību, bet kopā varētu realizēt arī dažādas ārpus klases aktivitātes, kas dotu prieku un palīdzētu veidot kopienas sajūtu skolā, kas ir īpaši svarīgi šajos ekonomiskajos apstākļos un ģeopolitiskajā situācijā pasaulē kopumā.

Ja Jums ir kāda interesanta ideja, ieteikums vai kritiska informācija, kas mums kā Rīgas Angļu ģimnāzijas padomei būtu jārisina, Jums to ir iespēja pieteikt šeit: <https://forms.office.com/r/PZ1nK3usCr>. Anonimitāti garantējam!

Patiesā cieņā,

**Līga Matveja-Vlasova**

Rīgas Angļu ģimnāzijas padomes priekšsēdētāja

e-pasts: Liga@rag.lv